PTG มอบสิทธิ์สมาชิก “PT Max Card” ถือบัตรสวัสดิการฯ ลดค่าก๊าซหุงต้ม 100 บ.
 กลุ่ม PTG แบ่งปันโปรโมชั่นพิเศษ มอบส่วนลดผลิตภัณฑ์ก๊าซหุงต้ม สำหรับสมาชิก “PT Max Card” ที่ถือบัตรสวัสดิการแห่งรัฐรายละ 100 บ. เพื่อช่วยเหลือประชาชนกลุ่มผู้มีรายได้น้อยช่วงวิกฤติโควิด-19 ไปจนถึงสิ้นปี 64
25 พ.ย. 2564

นายสุวัชชัย พิทักษ์วงศาภรณ์ กรรมการผู้จัดการ บริษัท แอตลาส เอ็นเนอยี จำกัด ผู้จำหน่ายก๊าซหุงต้มพีที บริษัทในกลุ่ม PTG ร่วมจัดโปรโมชั่นพิเศษช่วยลดค่าครองชีพ ค่าก๊าซหุงต้มสำหรับสมาชิก PT Max Card ที่ถือบัตรสวัสดิการแห่งรัฐ โดยรับส่วนลดก๊าซหุงต้มรายละ 100 บาท สำหรับใช้ซื้อก๊าซหุงต้มพีทีขนาด 4 กิโลกรัม 7 กิโลกรัม และ 15 กิโลกรัม ที่ร้านจำหน่ายก๊าซหุงต้มพีทีทั่วประเทศ สามารถสอบถามรายละเอียดเพิ่มเติม ได้ที่  02-032-8888 ทุกวัน เวลา 08.00-17.00 น.
“บริษัท แอตลาสเอ็นเนอยี จำกัด ยังคงมุ่งมั่นเป็นส่วนหนึ่งในการช่วยเหลือบรรเทาภาระค่าครองชีพให้กับประชาชน ในช่วงสถานการณ์การแพร่ระบาดของเชื้อไวรัสโควิด-19 เพื่อให้คนไทยและประเทศ ก้าวผ่านวิกฤตครั้งนี้ไปด้วยกันโดยเร็ว” นายสุวัชชัย กล่าว  
สำหรับลูกค้าสมาชิก PT Max Card ที่มีบัตรสวัสดิการแห่งรัฐสามารถรับสิทธิ์ส่วนลดก๊าซหุงต้มมูลค่า 100 บาท ผ่านหน้าเพจ โดยสามารถสแกน QR code ลงทะเบียนรับสิทธิ์ได้แล้วตั้งแต่ วันที่ 15 ตุลาคม 2564 จนถึงวันที่ 31 ธันวาคม 2564 จำนวน 30,000 สิทธิ์ รวมมูลค่าการช่วยเหลือทั้งสิ้น 3,000,000 บาท
อย่างไรก็ดีการจัดโปรโมชั่นในครั้งนี้ เพื่อต้องการช่วยเหลือลูกค้าสมาชิก PT Max Card ที่มีบัตรสวัสดิการแห่งรัฐให้มีต้นทุนค่าก๊าซหุงต้มลดลงและช่วยลดค่าครองชีพในภาวะเศรษฐกิจตกต่ำ